CELEX: 31994R0804
Language: lt
Date: 1994-04-11 00:00:00
Title: 1994 m. balandžio 11 d. Komisijos Reglamentas (EB) Nr. 804/94 nustatantis tam tikras išsamias Tarybos reglamento (EEB) Nr. 2158/92 dėl informacinių sistemų apie miško gaisrus taikymo taisykles

Svarbus teisinis pranešimas

|

31994R0804

Oficialusis leidinys L 093 , 12/04/1994 p. 0011 - 0015 specialusis leidimas suomių kalba: skyrius 3 tomas 56 p. 0284  specialusis leidimas švedų kalba: skyrius 3 tomas 56 p. 0284 

		Komisijos reglamentas (EB) Nr. 804/941994 m. balandžio 11 d.nustatantis tam tikras išsamias Tarybos reglamento (EEB) Nr. 2158/92 dėl informacinių sistemų apie miško gaisrus taikymo taisyklesEUROPOS BENDRIJŲ KOMISIJA,atsižvelgdama į Europos Bendrijos steigimo sutartį,atsižvelgdama į 1992 m. liepos 23 d. Tarybos reglamentą (EEB) Nr. 2158/92 dėl Bendrijos miškų priešgaisrinės apsaugos [1], ypač į jo 5 straipsnio 3 dalį,kadangi pagal Reglamento (EEB) Nr. 2158/92 5 straipsnio 2 dalį informacinės sistemos apie miško gaisrus sukūrimo tikslai yra skatinti apsikeitimą informacija apie miško gaisrus, nuolat vykdyti miškų priešgaisrinės apsaugos priemonių, kurias įgyvendina valstybės narės ir Komisija, vertinimą, įvertinti pavojaus laikotarpius, laipsnį ir priežastis, bei kurti miškų priešgaisrinės apsaugos strategiją, ypač pabrėžiant į gaisro priežasčių šalinimą arba mažinimą;kadangi informacija apie priemonių veiksmingumo įvertinimą, kaip numatyta Reglamento (EEB) Nr. 2158/92 5 straipsnio 2 dalyje, turi padėti sudarant pažangos ataskaitų projektus, kaip numatyta 10 straipsnio 3 dalyje;kadangi siekiant, kad būtų laikomasi pirmiau minėtų standartinių tikslų, valstybės narės privalo surinkti ne mažiau kaip vieną rinkinį duomenų su informacija, kurią galima būtų palyginti Bendrijos lygiu ir kuri būtų prieinama tam tikrais pastoviais laiko tarpais, toliau vadinama "minimalia pagrindine informacija apie miško gaisrus";kadangi šie duomenys turi būti palaipsniui derinami Bendrijos lygiu, o bendras pagrindas turi vystytis remiantis glaudžiu bendradarbiavimu tarp valstybių narių ir Komisijos Miškų nuolatiniame komitete taip, kad nebūtų suardomos esamos nacionalinės duomenų apie miško gaisrus rinkimo sistemos; kadangi tuo tikslu turėtų būti apibrėžta chronologinė tam tikrų duomenų rinkimo tvarka;kadangi norint gauti Bendrijos pagalbą informacinėms sistemoms kurti, valstybės narės turi bent jau laikytis reikalavimų dėl minimalios pagrindinės informacijos apie miško gaisrus;kadangi turėtų būti nustatytos sąlygos, pagal kurias paraiškos pagalbai gauti yra priimamos ir nagrinėjamos, remiantis Reglamento (EEB) Nr. 2158/92 5 straipsnio 2 dalyje nustatytais tikslais;kadangi šiame reglamente numatytos priemonės atitinka Miškų nuolatinio komiteto nuomonę,PRIĖMĖ ŠĮ REGLAMENTĄ:1 straipsnis1. Valstybės narės renka informaciją apie miško gaisrus, kuri joms leidžia įvykdyti Reglamento (EEB) Nr. 2158/92 5 straipsnio 2 dalyje nustatytus tikslus.2. Į šią informaciją įeina bent tam tikras skaičius standartinių klausimų, kuriuos galima palyginti Bendrijos lygiu, toliau vadinamas "minimalia pagrindine informacija apie miško gaisrus", kaip nurodyta I priede.3. Renkant tokią informaciją, valstybės narės gali apsiriboti labai pavojingomis ir vidutinio pavojingumo zonomis.4. Kasmet nuo šio reglamento įsigaliojimo dienos valstybės narės pateikia Komisijai bendruosius pagrindinius duomenis.5. Valstybėms narėms pagrįstais atvejais pateikus paraišką, gali būti pratęsti bendrųjų pagrindinių duomenų parengimo terminai.6. Išsamios techninės šio straipsnio taikymo taisyklės yra išdėstytos I priede.2 straipsnis1. Paraiškose, kuriose prašoma finansinės pagalbos, reikalingos 1 straipsnio 1 dalyje nurodytai informacijai surinkti, darbui tobulinti arba pratęsti tose zonose, kuriose tai dar nebuvo daryta, turi būti pateikiama II priede išvardyta išsami informacija ir dokumentai.2. Paraiškos, neatitinkančios šio straipsnio 1 dalyje nustatytų sąlygų, nenagrinėjamos.3 straipsnisŠis reglamentas įsigalioja septintą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1994 m. balandžio 11 d.Komisijos varduRené SteichenKomisijos narys[1] OL L 217, 1992 7 31, p. 3.--------------------------------------------------I PRIEDASIŠSAMIOS 1 STRAIPSNIO TAIKYMO TECHNINĖS TAISYKLĖSĮ šio reglamento 1 straipsnio 2 dalyje nurodytą minimalią bendrąją pagrindinę informaciją apie miško gaisrus, kiekvienu oficialiai užregistruotu gaisro atveju, turi įeiti šio priedo 1 dalyje išvardyta išsami informacija, o nuo 1994 m. sausio 1 d. dar ir 2 dalyje išvardyta informacija.Naudojami toliau nurodyti nacionaliniai terminų "miškas", "miško gaisras", "miško žemė" ir "nemiško žemė" apibrėžimai.1. Išsami informacija, kuri turi būti renkama nuo šio reglamento įsigaliojimo dienosa) Pirmojo pavojaus signalo dataTurėtų būti nurodomas vietos laikas (metai, mėnuo, diena), kada oficialioms miškų priešgaisrinėms tarnyboms buvo pranešta apie gaisro protrūkį.Pavyzdys: 1990 m. birželio 21 d. → 1990 6 21.b) Pirmojo pavojaus signalo laikasTurėtų būti nurodomas vietos laikas (valanda, minutės), kada oficialioms miškų priešgaisrinėms tarnyboms buvo pranešta apie gaisro protrūkį.Pavyzdys: 13 valandų 10 minučių → 13.10.c) Pirmos intervencijos dataTurėtų būti nurodomas vietos laikas (metai, mėnuo, diena), kada pirmieji miškų priešgaisrinės tarnybos padaliniai atvyko į miško gaisravietę.Pavyzdys: 1990 m. birželio 21 d. → 1990 6 21.d) Pirmos intervencijos laikasTurėtų būti nurodomas vietos laikas (valanda, minutės), kada pirmieji miškų priešgaisrinės tarnybos padaliniai atvyko į miško gaisravietę.Pavyzdys: 13 valandų 30 minučių → 13.30.e) Gaisro užgesinimo dataTurėtų būti nurodoma vietos laikas (metai, mėnuo, diena), kada gaisras buvo visiškai užgesintas, t. y. kai paskutiniai miškų priešgaisrinės tarnybos padaliniai paliko miško gaisravietę.Pavyzdys: 1990 m. birželio 21 d. →1990 6 21.f) Gaisro užgesinimo laikasTurėtų būti nurodomas vietos laikas (valanda, minutės), kada paskutiniai miškų priešgaisrinės tarnybos padaliniai paliko miško gaisravietę.Pavyzdys: 17 valandų 50 minučių → 17.50.g) Gaisravietės vietaBendruomenės pavadinimas ir nuoseklus teritorinių padalinių, kuriems ji priklauso, pavadinimas (provincija ar departamentas, regionas, valstybė), kuriame buvo pranešta apie gaisro protrūkį.Pavyzdys: | bendruomenė → Grasas departamentas arba provincija → Alpių pajūris regionas → Provansas, Alpės, Cote d'Azure valstybė → Prancūzija |h) Visas nuo gaisro nukentėjęs plotasTurėtų būti nurodytas visas gaisro apimtas plotas ir ploto matavimo vienetas. Ploto matavimo vienetas ir matavimų tikslumas turėtų būti toks, kokį paprastai naudoja ta valstybė narė.Pavyzdys: 121,28 hektarų → 121,28 ha.i) Išdegusio ploto suskirstymas į mišku apaugusį ir mišku neapaugusį plotąTurėtų būti nurodytas gaisro apimtas mišku apaugęs ir mišku neapaugęs plotas bei naudotas ploto matavimo vienetas, arba atitinkamas procentinis santykis viso gaisro apimto ploto mišku apaugusioje ir mišku neapaugusioje žemėje. Ploto matavimo vienetas ir matavimų tikslumas turėtų būti toks, kokį paprastai naudoja ta valstybė narė.Pavyzdys: | mišku apaugęs plotas: → 91,28 ha mišku neapaugęs plotas: → 30,00 ha arba mišku apaugęs plotas: → 75,26 % mišku neapaugęs plotas: → 24,74 % |j) Numanoma miško gaisro priežastisNumanoma miško gaisro priežastis turėtų būti nurodyta pagal šias kategorijas:1. gaisrų priežastis nežinoma;2. gamtinės priežastys, pvz., žaibas;3. atsitiktinumas arba nerūpestingumas, t. y. jis kilo dėl tiesioginės arba netiesioginės žmogaus veiklos, bet tas asmuo neketino sunaikinti tam tikro miško ploto (pvz., nelaimingi atsitikimai, kuriuos sukėlė aukštos įtampos linijos, geležinkeliai, statybos darbai, mėsos kepimas ant atviros ugnies, laužo deginimas, kai jis tampa nebekontroliuojamas ir pan.);4. sąmoningai padegtas miškas, t. y. kai kas nors ketina sunaikinti miško plotą dėl bet kokios priežasties.Pavyzdys: numanoma priežastis → 4.2. Papildoma išsami informacija, kuri turi būti renkama ne vėliau kaip nuo 1995 m. sausio 1 d.k) Bendruomenės kodasTurėtų būti nurodytas bendruomenės, kurioje kilo gaisras, Europos kodas. Šį kodą sudaro devyni skaičiai, kuriais nurodomas valstybės narės, regiono, provincijos ir bendruomenės kodas. Kodo pagalba, siekiant administracinių tikslų, iš karto galima nustatyti gaisro vietą. Valstybės narės iš Komisijos galės gauti Europos bendruomenių kodus duomenų laikymo laikmenoje.Pavyzdys: | 01 | 05 | 02 | 789 || Valstybės narės | sritis | provincija | bendruomenė. |--------------------------------------------------II PRIEDASDUOMENYS IR DOKUMENTAI, KURIE TURI BŪTI PATEIKTI PAGRINDŽIANT PARAIŠKAS BENDRIJOS PARAMAI GAUTI, PAGAL ŠIO REGLAMENTO 2 STRAIPSNIO 1 DALĮPateiktose paramai gauti paraiškose turi būti toliau nurodyta informacija:1. Pareiškėjas2. Bendra informacija apie paraišką2.1 Projekto pavadinimas2.2 Paraiškos turinio ir tikslų apibūdinimas2.3 Išsamus paraiškos apibūdinimas (turėtų būti pridedami visi svarbūs dokumentai, žemėlapiai ir pan., padedantys geriau įvertinti paraišką)2.4 Geografinė paraiškos apimtis ir regionų, dalyvaujančių projekte, rizikos įvertinimas2.5 Numatomos pradžios ir pabaigos datos2.6 Projekto indėlis įgyvendinant Reglamento (EEB) Nr. 2158/92 5 straipsnio 2 dalyje numatytus tikslus3. Prašomos lėšos3.1 Bendros projekto išlaidos (nacionaline valiuta)3.2 Išlaidos, susijusios su prašoma pagalba (nacionaline valiuta)3.3 Prašoma pagalba3.4 Tarnyba, kuriai turi būti pervedamos lėšos, ir jos banko sąskaita--------------------------------------------------